

ΔΗΜΟΣ ΑΓΙΑΣ ΒΑΡΒΑΡΑΣ

***Αυτοτελές Τμήμα Δημάρχου* ΔΕΛΤΙΟ ΤΥΠΟΥ *16/12/2*022**

**Πραγματοποιήθηκαν οι Χριστουγεννιάτικες γιορτές με τους Ηλικιωμένους μας**

Στο πλαίσιο των Χριστουγεννιάτικων εκδηλώσεων, ο δήμος γιόρτασε με τους ηλικιωμένους μας, για τις άγιες ημέρες που έρχονται. Οι ίδιοι οι ηλικιωμένοι, με τη βοήθεια του προσωπικού, ετοίμασαν παραδοσιακά εδέσματα και στόλισαν τον εορταστικό μπουφέ στο Α και Γ ΚΑΠΗ καθώς και στο Κέντρο Φιλίας και Αλληλεγγύης.

Παρουσία του δημάρχου μας κ. Λάμπρου Μίχου και των αντιδημάρχων κ.κ. Χρήστου Βασιλείου, Παναγιώτη Ξανθόπουλου και Ιωάννη Πουλάκη, όλοι μαζί, στολίσαμε το Χριστουγεννιάτικο δέντρο και ανταλλάξαμε ευχές για υγεία και ευημερία.

Με την ευκαιρία της εορταστικής συνάντησης, ο δήμαρχος αναφέρθηκε στο σύνολο των παρεχόμενων υπηρεσιών που είναι σήμερα στη διάθεση των ηλικιωμένων και με σύνθημα το «Κανείς μόνος του» κάλεσε τους ηλικιωμένους να υποδείξουν και άλλα άτομα και οικογένειες που χρήζουν βοήθειας και υποστήριξης.

Οι εκδηλώσεις έγιναν σε κλίμα συγκίνησης, χαράς και αλληλεγγύης στον συνάνθρωπο.